Diari Oficial de la Generalitat Valenciana


Sumari del DOGV 4501, del 16-05-2003 (2003/5598)

RESOLUCIÓ de 30 d'abril de 2003, del sotssecretari de l'Oficina de Ciència i Tecnologia, per la qual s'adjudica una beca per a la realització de pràctiques professionals en la Direcció General de Telecomunicacions i Modernització en matèria de documentació, vacant com a conseqüència de renúncia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4501

Data del DOGV
:   16-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/5598


Organisme emissor
:   Presidència de la Generalitat

Tipus de document
:   Resolució

RESOLUCIÓ de 30 d'abril de 2003, del sotssecretari de l'Oficina de Ciència i Tecnologia, per la qual s'adjudica una beca per a la realització de pràctiques professionals en la Direcció General de Telecomunicacions i Modernització en matèria de documentació, vacant com a conseqüència de renúncia. [2003/5598]
  
Fets
  
Primer
  
Per Orde d'11 d'abril de 2002 (DOGV, núm. 4.236, del 25), de la Conselleria d'Innovació i Competitivitat, es van convocar tretze (13) beques per a la realització de pràctiques professionals en matèria d'informàtica i telecomunicacions, una (1) beca en matèria de documentació, una (1) beca en matèria de qualitat i dues (2) en matèria jurídica, en la Direcció General de Telecomunicacions i Modernització de l'esmentada Conselleria.
  
Segon
  
Per mitjà de resolució de 21 de juny de 2002 (DOGV, núm. 4.282, de l'1 de juliol), del conseller d'Innovació i Competitivitat, es van adjudicar les beques convocades per l'Orde d'11 d'abril de 2002, i figura per a cada tipus de beca la relació corresponent d'adjudicataris i la borsa de reserva annexa.
  
Tercer
  
El senyor Fructuoso Jiménez Camargo, que figurava com a adjudicatari d'una beca en matèria de documentació, va presentar renúncia formal al seu gaudi, per escrit amb data 30 d'abril de 2003, amb efectes des del 30 d'abril de 2003.
  
Quart
  
A efectes de cobrir l'esmentada vacant, segons el que establix la Resolució de 21 de juny de 2002, del conseller d'Innovació i Competitivitat, i d'acord amb el que preceptua l'Orde de Convocatòria d'11 d'abril de la mateixa Conselleria, es va procedir a la crida formal de la senyora Mª Pilar Villalba Moret, per ocupar en la borsa de reserva annexa el lloc immediat següent. Qui al seu torn va presentar la seua renúncia formal per mitjà d'escrit amb data 29 d'abril de 2003.
  
Cinqué
  
A fi de proveir l'esmentada vacant, conforme al que prescriu la norma mencionada, s'ha procedit a realitzar crida formal a favor del senyor Vicente Saurí Jiménez, per ocupar en l'actualitat el primer lloc en l'orde de la borsa de reserva vigent, qui ha acceptat el gaudi d'esta beca.
  
Fonaments jurídics
  
Primer
  
L'article 7.5 de l'Orde d'11 d'abril de 2002, de la Conselleria d'Innovació i Competitivitat, es referix al supòsit de renúncia indicant que «davant de les incidències, renúncies, abandons o incompliments que deixen vacant una beca, es procedirà a cobrir-la segons l'orde establit en la borsa de reserva que resulte del procés de selecció. La resolució d'adjudicació de la beca es publicarà en el Diari Oficial de la Generalitat Valenciana».
  
Segon
  
Els articles 25, 26 i 27 del Reglament Orgànic i Funcional de la Presidència de la Generalitat Valenciana i de la Conselleria Portaveu del Govern, aprovats pel decret 109/2000, de 18 de juliol, del Govern Valencià, modificat parcialment pel decret 131/2002, de 30 de juliol del Govern Valencià. (DOGV, núm. 4.332, del 10).
  
Tercer
  
L'article 2 del decret 9/2002, de 5 de setembre, del president de la Generalitat Valenciana, pel qual es deleguen determinades atribucions en distints òrgans de la Presidència. (DOGV, núm. 4.333, de l'11).
  
Quart
  
S'han observat totes les exigències del Decret 108/1992, de 6 de juliol (DOGV, núm. 1.827, del 16) i la resta de normativa de pertinent aplicació.
  
Resolc:
  
Primer
  
Acceptar la renúncia del senyor Fructuoso Jiménez Camargo, com a beneficiari d'una beca en matèria de documentació en la Direcció General de Telecomunicacions i Modernització.
  
Segon
  
Procedir a l'adjudicació de l'esmentada beca al senyor Vicente Saurí Jiménez, segons l'orde de reserva establit en l'annex de la Resolució de 21 de juny de 2002, abans referida.
  
Tercer
  
El període de gaudi de la beca per la substitució adjudicada, serà el comprés entre l'1 de maig i el 2 de juliol de 2003, ambdós inclosos.
  
Quart
  
Desafectar crèdit de l'aplicació pressupostària 59.60.676.43.3, línia de subvenció T4009, per un import de 1.919,36 euros (mil nou-cents dènou euros amb trenta-sis cèntims), corresponent a allò que s'ha previst per al pagament des de l'1 de maig fins al 2 de juliol de 2003, al senyor Fructuoso Jiménez Camargo, i que es realitze l'anul·lació de l'autorització i la disposició de crèdit en els termes esmentats.
  
Cinqué
  
Autoritzar la despesa i disposar el crèdit necessari per al pagament al senyor Vicente Saurí Jiménez, per un import total de 1.919,36 euros (mil nou-cents dènou euros amb trenta-sis cèntims), corresponent als pagaments del període comprés entre l'1 de maig i el 2 de juliol de 2003, a càrrec de l'aplicació pressupostària 51.61.010.29.0, línia de subvenció T4009.
  
Expressió de recursos
  
D'acord amb el que establixen els articles 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que esgota la via administrativa, es podrà interposar recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la present resolució.